I.OSNOVNA ŠKOLA VARAŽDIN

Kralja Petra Krešimira IV. 10

42000 VARAŽDIN

KLASA: 401-01/22-01

UR.BROJ:2186-21-1-22-2

Varaždin, 08.07.2022.

ŠKOLSKI ODBOR

I.OSNOVNE ŠKOLE VARAŽDIN

IZVJEŠTAJ O IZVRŠENJU FINANCIJSKOG PLANA

PRORAČUNSKOG KORISNIKA

ZA 01.01. DO 30.06. 2022. GODINE

1. UVOD – sažetak djelokruga rada škole

Redovna djelatnost I. OSNOVNE ŠKOLE VARAŽDIN je odgoj i obrazovanje djece osnovnoškolskog uzrasta. Nastavni rad učenika I.-IV. razreda odvija se u školskoj zgradi izgrađenoj 1933. godine i po potrebi obnavljanoj. Za potrebe nastave i drugih oblika odgojno-obrazovnog rada koristi se 12 klasičnih učionica, informatička učionica, knjižnica s manjom čitaonicom i 2 učionice u koje se ulazi iz školskog dvorišta, a koriste se za izvođenje nastave vjeronauka i tehničke kulture. Nastavni rad učenika V.-VIII. razreda odvija se u novoizgrađenoj školskoj zgradi 2008. godine u 4 specijalizirane i 7 klasičnih učionica. Škola radi u jednoj smjeni u petodnevnom radnom tjednu.

Nastava se odvija prema nastavnim planovima i programima koje je donijelo Ministarstvo znanosti i obrazovanja, prema Godišnjem planu i programu rada škole i Školskom kurikulumu koji se donose za svaku školsku godinu. Nastava se odvija u slijedećim oblicima: redovna, izborna, dopunska i dodatna. Učenici se prema vlastitim interesima uključuju u grupe i sekcije slobodnih aktivnosti.

Školu polazi 450 učenika u 23 razredna odjela. U školi je zaposlen 61 radnik: 29 učitelja predmetne nastave, 11 učitelja razredne nastave, 3 stručna suradnika, 5 učiteljica u produženom boravku, 2 učiteljice na zamjeni i 11 administrativno-tehničkih radnika. U šk. g. 2021./22. u školi radi 11 pomoćnika u nastavi. Škola planira i dalje isti broj razrednih odjela unatoč toga što je broj učenika na školskom području manji, ali već dulji niz godina u I. razred se upisuju učenici sa drugih upisnih područja.

1. Obrazloženje programa rada škole

Prema uputama Upravnog odjela za društvene djelatnosti grada Varaždina izrađen je plan prihoda i rashoda za 2022. godinu

**PRORAČUNSKI PRIHODI I RASHODI – 01.06.-30.06.2022.**

**PRIHODI** se planiraju u skladu s predviđenim rashodima koji će nastati tijekom provođenja ciljeva poslovanja i prema potrebnim sredstvima za realizaciju tih ciljeva.

**RASHODI - SVEUKUPNO: =6.195.822,00** sveukupna realizacija rashoda u odnosu na plan u postotku iznosi 101,54% za period izvješća

**RAZDJEL 44 – UPRAVNI ODJEL ZA DRUŠTVENE DJELATNOSTI**

**1 JAVNA UPRAVA I ADMINISTRACIJA**

**08 Program: SUFINANCIRANJE PROJEKATA EU – DRUŠTVENE DJELATNOSTI**

|  |
| --- |
| PROGRAM 080016 – Pomoćnici u nastavi –Osigurajmo učenicima s teškoćama u razvoju |
| IF 11 – Planirano:=306.000,00 Ostvareno:=269.653,90 Indeks =88,12 |
| IF 14 – Planirano:=249.000,00 Ostvareno:=255.786,65 Indeks =102,73 |

**Opis:** Grad Varaždin je nositelj ovog projekta. U sklopu kojeg je obuhvaćen rad 11 pomoćnika u nastavi za šk.pod.2021 /2022. Sredstva za rad pomoćnika osigurana su iz bespovratnih sudstava Europskog socijalnog fonda sufinanciranja vrijednosti projekta iz proračunskih sredstava.

**Cilj:** Osiguratiaktivnosti podrške učenicima s teškoćama u odgojno-obrazovnim institucijama u savladavanju obrazovnih i osobnih zadaća, kako bi se osigurali uvjeti za unaprjeđenje njihovih obrazovnih postignuća, uspješniju socijalizaciju, emocionalno funkcioniranje te model inkluzije u zajednici na području Grada Varaždina. Tijekom 2022.

**Obrazloženje**: iz financijskih je pokazatelja vidljivo da su sredstva realizirana u okviru plana bez velikih odstupanja.

|  |
| --- |
| PROGRAM 080017 – SPAS V – namijenjen za djecu slabijeg imovinskog stanja |
| IF 14 – Planirano: =76.700,00 Ostvareno:=61.917,08 Indeks =80,73 |

**Opis**: Grad Varaždin je nositelj ovog projekta u sklopu kojeg su osigurana bespovratna sredstva za osiguranje školske prehrane za djecu u riziku od siromaštva. Obuhvaćeno je 82 učenika za školsku užinu i 44 učenika za ručak

**Cilj:** Svrha projekta je djeci uključenoj u osnovnoškolski program iz socijalno ugroženih obitelji osigurati i redovitu i kvalitetnu prehranu tijekom boravka u školi.

**Obrazloženje:** Sredstva su realizirana unutar plana sukladno potrebama

**5 PREDŠKOLSKI ODGOJ I OBRAZOVANJE**

**51 Program: PLAĆE I MATRIJALNA PRAVA DJELATNIKA OŠ**

|  |
| --- |
| PROGRAM 510001 – Plaće za djelatnike OŠ iz državnog proračuna |
| IF 21 – Planirano:=7.858.200,00 Ostvareno:=4.173.423,17 Indeks = 53,11 |

**Opis**: Doznake sredstava za plaće djelatnika iz državnog proračuna.

**Cilj**: Realizacija redovnog poslovanja škole.

**Obrazloženje:** Povećanje koeficijenta plaća djelatnika, troškovi sudskih postupaka i zamjene za bolovanja uzrok su povećanja rashoda u odnosu na plan.

**54 Program: FINANCIRANJE ZAKONSKOG STANDARDA U ŠKOLAMA**

|  |
| --- |
| PROGRAM 540001 – Financiranje materijalnih rashoda |
| IF 12 – Planirano:=651.600,00 Ostvareno:=416.353,33 Indeks =63,9 |

**Opis:** Decentralizirane funkcije odnose se na materijalne i financijske rashode škole te za rashode za nabavu proizvedene dugotrajne imovine i dodatna ulaganja na nefinancijskoj imovini.

**Cilj:** Osiguranje minimalnog standarda osnovnog školstva

**Obrazloženje:** Konačna realizacija izleta nakon izlaska iz Corona krize (službena putovanja) i drastično povećanje cijena struje i plina uzrokovale su prekoračenje od planiranih sredstava

|  |
| --- |
| PROGRAM 540003 – Održavanje i opremanje OŠ |
| IF 12 – Planirano:=370.000,00 Ostvareno:=185.733,76 Indeks =50,2 |

**Opis**: Održavanje i opremanje škole kroz kapitalna ulaganja.

**Cilj** *:* Osiguranje minimalnog standarda osnovnog školstva

**Obrazloženje:** Nabavljena su 2 projektora i 10 računala, sanirani su sanitarni čvorovi i započeta je rekonstrukcija školskog igrališta. Preostala sredstva utrošit će se do kraja godine završetkom planiranih radova na školskom igralištu.

**55 Program: PROGRAMI U OSNOVNIM ŠKOLAMA IZNAD STANDARDA**

|  |
| --- |
| PROGRAM 550001 Produženi boravak |
| IF 11 – Planirano:=547.500,00 Ostvareno:=303.523,87 Indeks =55,44 |
| IF 72 – Planirano:=620.000,00 Ostvareno: 447.465,81 Indeks = 72,17 |

**Opis:** Nastava organizirana u jednoj smjeni u školi u 5 grupa sa 5 učitelja primljenih u stalni radni odnos za oko 110 do 120 đaka čime je roditeljima učenika nižih razreda pružena mogućnost organiziranog boravka djeteta u školi nakon redovne nastave uz mogućnost korištenja prehrane i izvršavanja školskih obveza za slijedeći dan.

**Cilj:** da učenici što više svojih školskih obveza obave u Školi

**Obrazloženje:** Povećanjem koeficijenata plaća djelatnika produženog boravka, nepredviđenim zamjenama za bolovanje i nepredviđenim povećanjem cijena materijalnih rashoda premašena su sredstva koja su planirana za realizaciju programa Produženog boravka

|  |
| --- |
| PROGRAM 540004 Prehrana učenika |
| IF 11 – Planirano:=128.000,00 Ostvareno:=51.536,00 Indeks =40,26 |

**Opis:** U školi je osigurana prehrana učenika — školska užina za prosječno 400 učenika.

**Cilj:** Kvalitetno osnovno Školsko obrazovanje

**Obrazloženje:** Subvencija grada Varaždina namijenjena učenicima koji koriste školsku užinu. Troškovi su realizirani sukladno potrebama i broju djece, korisnika školske učine.

|  |
| --- |
| PROGRAM 550008 Maturalna putovanja |
| IF 72 – Planirano:=100.000,00 Ostvareno:=83.200,00 Indeks =83,2 |

**Opis:** Prijelazni program za kojeg se prihodi ostvaruju od uplata učenika za provedbu terenske nastave, izleta i maturalnih putovanja

**Cilj:** Redovna provedba terenske nastave i izleta učenika

**Obrazloženje:** Prihodovana sredstva odmah su namjenski utrošena. Potrošnja nije sukladna planu, veće je veća jer se nije mogla pretpostaviti realizacija izleta s obzirom na Corona situaciju.

|  |
| --- |
| PROGRAM 550011 Stručno usavršavanje nastavnika |
| IF 21 – Planirano:=12.000,00 Ostvareno:=4.634,03 Indeks =38,62 |

**Opis:** Stručno osposobljavanje nastavnika predmetne nastave financirano iz državnog proračuna (aktivi) 4 učitelja i ravnateljica

**Cilj:** implementacija novih znanja u nastavu

**Obrazloženje**: Službena putovanja, uredski materijal, troškovi predavača za Stručno osposobljavanje. nastavnika (aktivi) financirano od Ministarstva za što će se doznačena i planirana sredstva utrošiti do kraja poslovne godine.

|  |
| --- |
| PROGRAM 550013 Školske manifestacije i ostali programi |
| IF 71 – Planirano:15.000,00 Ostvareno:=3.200,64 Indeks = 21,34 |

**Opis:** Zadruga

**Cilj**: razvoj mašte te motoričkih i kreativnih sposobnosti kod djece.

**Obrazloženje:** Prihodi od Božićnog sajma namijenjeni su kao pomoć djeci slabijeg imovinskog stanja pri realizaciji raznih izleta, te za materijalne troškove i potrebe za redovno funkcioniranje te izvannastavne aktivnosti (boje, papiri, platna itd.)

|  |
| --- |
| PROGRAM 550014 Održavanje objekata osnovnih škola |
| IF 11 – Planirano:=253.300,00 Ostvareno:=5.394,16 Indeks =2,13 |

**Opis:** dodatna sredstva osnivača za podmirenje materijalnih troškova do kraja godine

**Cilj:** redovno i transparentno poslovanje škole

**Obrazloženje:** Dodatna sredstva Grada koja će do kraja godine biti potrebna za pokrivanje troškova energije zbog velikog poskupljenja struje i plina

|  |
| --- |
| IF 71 – Planirano:=32.000,00 Ostvareno:=12.750,00 Indeks =39,84 |

**Obrazloženje**: - Vlastita sredstva - Dodatna ulaganja u obnovu škole , sanacije, nabavka sitnog inventara za pripremu namirnica. Prihodi od najma i kamata namijenjeni su za hitne intervencije, kupnju opreme za školsku dvoranu, kuhinju i ostale troškove

|  |
| --- |
| PROGRAM 550020 – Dodatne i dopunske aktivnosti |
| IF 11 – Planirano:=40.100,00 Ostvareno:=30,595,00 Indeks = 85,32 |

**Opis:** Financiran program od strane osnivača

**Cilj:** realizacija službenih putovanja (izleta), sistematskih pregleda, izleta djece iz Ukrajine

**Obrazloženje:** Troškovi izleta za djecu iz Ukrajine prelaze planirana sredstva

|  |
| --- |
| IF 22 – Planirano:=11.600,00 Ostvareno:=3.618,95 Indeks = 31,2 |

**Opis:** pomoći iz županijskog proračuna

**Cilj:** Realizacija natjecanja na županijskoj razini i isplata honorara članovima povjerenstava i mentorima

**Obrazloženje:** Isplata naknada za povjerenstva i mentore natjecanja izvršit će se u rujnu.

|  |
| --- |
| PROGRAM 550024 – Školski medeni dan |
| IF 21 – Planirano:=1.700,00 Ostvareno:=0,00 Indeks = 0 |

**Opis:** projekt Agencije za plaćanje u poljoprivredi, ribarstvu i ruralnom razvoju

**Cilj:** Edukacija o zdravoj prehrani

**Obrazloženje:** Podjela meda i prigodne slikovnice na jesen u šk. godini 2022./2023.

|  |
| --- |
| PROGRAM 550025 – Školsko mlijeko |
| IF 21 – Planirano:=15.143,00 Ostvareno:=9.554,29 Indeks = 63,09 |
| PROGRAM 550026 – Školsko voće |
| IF 21 – Planirano:=16.097,00 Ostvareno:=14.009,28 Indeks = 87,03 |

**Opis**: Projekat Agencije za plaćanje u poljoprivredi, ribarstvu i ruralnom razvoju-porastom cijena hrane premašen je planirani iznos za nabavku školskog mlijeka

**Cilj:** Shema školskog voća i mlijeka je sustav koji ima za cilj promicanje uravnotežene prehrane i dobrih prehrambenih navika djece u odgojno-obrazovnim ustanovama.

**Obrazloženje:** Porastom cijena namirnica, osobito sezonskog voća premašena su planirana sredstva.

|  |
| --- |
| PROGRAM 550038 – Drugi obrazovni materijal za učenike OŠ |
| IF 11 – Planirano:=170.000,00 Ostvareno:=0,00 Indeks = 0,00 |

**Opis:** Naknade građanima i kućanstvima u naravi – nabavka drugog obrazovnog materijala – radnih bilježnica za učenike osnovnih škola.

**Cilj:** Pomoć učenicima i roditeljima u školovanju djece

**Obrazloženje:** realizirat će se u novoj šk. godini – rujan 2022.

|  |
| --- |
| PROGRAM 550039 – Udžbenici za učenike OŠ |
| IF 21 – Planirano:=215.000,00 Ostvareno:=0,00 Indeks = 0,00 |

**Opis**: Nabavka udžbenika za učenike osnovnih škola financirana iz državnog proračuna. U školskoj godini 22/2023, sukladno Zakonu o udžbenicima i dragim obrazovnim materijalima za osnovnu školu sredstva za nabavu udžbenika za redovne i izborne predmete za sve učenike osiguravaju se iz Državnog proračuna

**Cilj:** Pomoć učenicima i roditeljima u školovanju djece

**Obrazloženje:** realizirat će se u novoj šk. godini – rujan 2022.

|  |
| --- |
| PROGRAM 550033 Igrifikacijom do boljih rezultata |
| IF 74 – planirano:=35.139,00 Ostvareno:=10.397,28 Indeks = 29,69 |
| PROGRAM 550034 Together we inovate |
| IF 74 – Planirano:=52.122,00 Ostvareno:=0,00 Indeks = 0 |
| PROGRAM 550044 Pokretači budućnosti |
| IF 74 – Planirano:=42.340,00 Ostvareno:=47.749,92 Indeks = 112,78 |
| PROGRAM 550041 Vseživljenske vešćine |
| IF 74 – Planirano:=134.542,00 Ostvareno:=125.927,96 Indeks =93,6 |
| PROGRAM 550042 Engleski jezični projekt |
| IF 74 – Planirano:=132.140,00 Ostvareno:=30.347,21 Indeks =22,97 |

**Opis:** Projekti financirani iz EU sredstava koja su namjenski utrošena za provedbu istog, sukladno potpisanom sporazumu s Agencijom za mobilnost

**Cilj:** Implementacija u nastavu novostečenih znanja i prakse

**Obrazloženje:** Svih 5 projekata su službeno završeni. Njihovo je izvršenje odgođeno u 2022. godinu jer im je realizacija bila spriječena Covid situacijom. Nakon završnih izvješća koje voditelji projekata predaju Agenciji za mobilnost ustanovit će se točno koliki će se prihodi još ostvariti do kraja godine po pojedinom projektu. Sukladno doznakama sredstva će se namjenski utrošiti.

**PRIHODI** se planiraju u skladu s predviđenim rashodima koji će nastati tijekom provođenja ciljeva poslovanja i prema potrebnim sredstvima za realizaciju tih ciljeva. Razvrstavaju se po planiranim programima i pripadajućim izvorima financiranja.

Podizanje standarda u radu s učenicima i kvalitetno obrazovanje i odgoj učenika temelj su rada u školi. To se ostvaruje kroz kontinuirano usavršavanje učitelja i razvoj njihovih kompetencija. Cijeni se kreativnost, suradnički odnosi i težnja timskom radu. Rezultat toga je napredovanje u zvanju učitelja. U zvanje savjetnika promovirano je 4 učitelja i ravnateljica a u zvanje mentora 7 učitelja. Jedna učiteljica promovirana je u izvrsnog savjetnika. Također su 5 učitelja i ravnateljica voditelji županijskih stručnih vijeća. Škola redovito sudjeluje na gradskim, županijskim, državnim, međunarodnim i svjetskim natjecanjima. Tu se ističe sudjelovanje učenika u natjecanjima iz robotike. Škola provodi 3 ERASMUS projekta u okviru kojih se realizira usavršavanje učitelja, razmjena učenika i nabavka opreme.

Sudjelovanje u projektima omogućilo nam je uvođenje IKT- u nastavu za učenike od I.-VIII. razreda što je pridonijelo poboljšanju materijalnih uvjeta rada i opremljenosti škole. Škola aplicira prijave i na druge projekte. Rad s darovitim učenicima kontinuirano se provodi već 8 godina i za učenike se organiziraju različite radionice putem kojih se učenicima pruža optimalan razvoj u skladu u njihovim specifičnim interesima i vještinama. U školi djeluje školska zadruga koja svojim aktivnostima nastoji učenicima približiti proizvodni proces i plasiranje gotovog proizvoda na tržište uz uvažavanje inovativnosti i kreativnosti učenika i učiteljica voditeljica zadruge. Škola temeljem Godišnjeg plana i programa rada provodi terensku nastavu, školske izlete, školu u prirodi i maturalno putovanje za učenike sukladno epidemiološkim mjerama. Također u školi se provodi međunarodni ispit iz francuskog jezika DELF. Škola provodi samovrednovanje svoga rada uvažavajući potrebe učenika, učitelja i roditelja. Pomoćnici u nastavi pružaju adekvatnu pomoć u radu učenicima sa specifičnim razvojnim potrebama i neizostavni su čimbenik u odgojno-obrazovnom procesu rada moderne škole.

Financijska sredstva su ponekad limitirajući i ograničavajući faktor u provedbi modernizacije rada i bolje opremljenosti škole.

1. Zakonske i druge pravne osnove

Rad ustanove temelji se na slijedećim zakonima, pravilnicima i dokumentima:

- Zakon o odgoju i obrazovanju u osnovnoj i srednjoj školi ( NN broj 87/08., 86/09., 92/10., 90/11., 5/12., 16/12., 86/12., 126/12., 94/13., 152/14., 3/17.)

- Zakon o ustanovama ( NN broj 76/93., 29/97., 47/99, 35/08.)

- Zakon o proračunu ( NN broj 87/08., 136/12., 15/15.)

- Pravilnik o proračunskim klasifikacijama ( NN broj 26/10., 120/13.)

- Pravilnik o proračunskom računovodstvu i računskom planu (NN broj 114/10, 31/11., 124/14

-Zakon o fiskalnoj odgovornosti (NN 139/10., 19/14., Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila ( NN broj 78/11., 106/12., 130/13., 19/15., 119/15.)

- Upute za izradu proračunske lokalne samouprave za razdoblje 2020.-2022.

- Godišnji plan i program rada škole za 2021./22. školsku godinu.

- Školski kurikulum za 2021./22. školsku godinu.

4. Usklađenost ciljeva, strategije, i programa s dokumentima dugoročnog razvoja

Školske ustanove ne donose strateške, već godišnje planove i programe ( Godišnji plan i program rada i Školski kurikulum za tekuću školsku godinu) prema planu koje je donijelo Ministarstvo znanosti obrazovanja i sporta. Vertikalno usklađivanje ciljeva i programa MZOŠ-a i jedinica lokalne samouprave sa školskim ustanovama je provedeno samo u nekim dodirnim točkama. Nastavni planovi i programi odnose se na nastavnu, a ne fiskalnu godinu. Uzrok odstupanjima u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za dvije fiskalne godine.

Sve aktivnosti vezane uz izbornu, dopunsku i dodatnu nastavu, te izvannastavne aktivnosti, projekti i sl. sastavni su dio Školskog kurikuluma koji je dostupan na web stranicama škole. Unutar razvojnog plana škole koji je sastavni dio Kurikuluma i osnova za samovrednovanje rada škole za 2021./22. godinu prioritetno područje je bilo razvoj kompetencija učitelja za kvalitetno održavanje nastave na daljinu-model C, te daljnje usavršavanje za primjenu IKT- a za učitelja i učenika s obzirom na nastavnu tehnologiju koju je škola dobila.

Kontinuirano se provodi vrednovanje učeničkog napretka i postignuća, te poboljšanje materijalnih uvjeta rada i opremljenosti škole. Prioritet škole je i nadalje sustavno usavršavanje učitelja, putem seminara i stručnih skupova, uključivanje u ERASMUS projekte i razmjene, korištenje Edmondo platforme za individualno usavršavanje i eTwininga za provođenje projekta zajedno sa učenicima. Potrebno je i dalje raditi na poticanju i izražavanju učeničke kreativnosti kroz sudjelovanje na različitim natjecanjima i natječajima. Suradnju s roditeljima provoditi stalno putem sjednica Vijeća roditelja i osobnim kontaktima. Uključivanje škole u sva događanja u lokalnoj zajednici koja su prihvatljiva za učenike i promociju rada škole. Razvijanje kompetencija učenika kroz Građanski i Zdravstveni odgoj primjeren dobi učenika, te navika potrebnih za cjeloživotno učenje.

Posebnu pozornost posvetiti programima koji se provode kontinuirano a koji su od velikog značaja i po kojima je škola prepoznatljiva: program međunarodne Eko- škole, Robotika, Školska zadruga, polaganje stranih jezika za međunarodne diplome, uključenost u ERASMUS projekte, identifikacija i rad s darovitim učenicima, produženi boravak, prehrana učenika sl.

1. Ishodište i pokazatelji na kojima se zasnivaju izračuni i ocjene potrebnih sredstava za provođenje programa

Izvori sredstava za financiranje rada I. osnovne škole Varaždin su: opći prihodi i primici iz državnog proračuna (MZOŠ) za financiranje rashoda za plaće, opći prihodi i primici iz lokalnog proračuna za materijalne i financijske troškove poslovanja i održavanja i obnovu imovine, vlastiti prihodi od iznajmljivanja prostora, prihodi po posebnim propisima koji se sastoje od sufinanciranja školske kuhinje, uplate roditelja za provedbu programa(izleti, ekskurzije, kazalište, kino i sl.), sredstva iz županijskog proračuna za financiranje natjecanja i programa na županijskoj razini.Ostali troškovi za zaposlene su: izdaci za regres, božićnicu, dar za djecu, potpora za rođenje djeteta, pomoći, jubilarne nagrade planirane prema Kolektivnom ugovoru.

6. Izvještaj o postignutim ciljevima i rezultatima programa temeljenim na pokazateljima iz nadležnosti proračunskog korisnika u prethodnoj godini

Tijekom cijele školske godine ostvaruje se redovno odvijanje nastavnog procesa. U svim razrednim odjelima realiziran je zakonski minimuma od 175 nastavnih radnih dana. Krajem nastavne godine 2021./22. svih 450 učenika uspješno je završilo školsku godinu. U nastavu je bilo uključeno 7 učenika iz Ukrajine. Za njih je organizirana pripremna nastava hrvatskog jezika u trajanju od 70 sati. 5 učenika je uspješno završilo pripremnu nastavu, a dvoje nastavlja početkom školske godine.

Za učenike u produženom boravku čiji su roditelji iskazali interes za vrijeme zimskog, proljetnog i ljetnog odmora radila je po jedna mješovita grupa koja je brojila od 4 do 12 učenika.

Učenici su sudjelovali na gradskim, županijskim i državnim natjecanjima.Najbolji postignuti rezultati u ovoj školskoj godini su slijedeći:

|  |  |  |  |  |  |  |
| --- | --- | --- | --- | --- | --- | --- |
| **IME** | **PREZIME UČENIKA** | **RAZRED** | **RAZINA NATJECANJA (MEĐUNARODNA, DRŽAVNA, ŽUPANIJSKA)** | **OSVOJENO MJESTO (1. do 3.)** | **IME I PREZIME MENTORA** | **PODRUČJE NATJECANJA** |
| Lana | Šćukanec | 8 | Državno | 1 | Tamara Ređep | Informatika-Osnove informatike |
| Lana | Šćukanec | 8 | Županijsko | 1 | Tamara Ređep | Informatika-Algoritmi |
| Lana | Šćukanec | 8 | Županijsko | 2 | Slavica Novotni | Fizika |
| Lana | Šćukanec | 8 | Županijsko | 3 | Marina Kopjar | Matematika |
| David | Grabar | 8 | Županijska | 1 | Dušanka Narančić | Geografija |
| David | Grabar | 8 | Županijska | 2 | Slavica Novotni | Fizika |
| David | Grabar | 8 | Županijska | 3 | Davor Hižak | Kemija |
| Kiara | Preložnjak | 8 | Županijska | 1 | Dina Zebec | LIK |
| Anai | Marciuš | 8 | Županijska | 1 | Karmen Zgrebec | Biologija |
| Sofija | Novačić | 7 | Županijska | 3 | Karmen Zgrebec | Biologija |
| Nikola | Slunjski | 7 | Županijska | 1 | Tamara Ređep | Informatika-osnove informatike |
| Goran | Podbojec | 5 | Županijska | 2 | Tamara Ređep | Informatika-digitalne kompetencije |
| Luka | Krampač | 6 | Županijska | 2 | Tamara Ređep | Informatika-osnove informatike |
| Dina | Hlebar | 8 | Županijska | 1 | Mateja Jelaković | Francuski jezik |
| Zlatka | Bartol- Golubić | 7 | Županijska | 1 | Snežana Huđek | Matematika |
| Lea | Kanižaj | 4 | Županijska | 1 | Martina Bedeniković | Matematika |
| Filip | Melnjak | 8 | Županijska | 2 | Ivica Kolarić | Robotsko spašavanje žrtava |
| Matija | Novak | 8 | Županijska | 3 | Ivica Kolarić | Robotsko spašavanje žrtava |

Škola je sudjelovala u 3 ERASMUS projekta koja završavaju krajem ove školske godine. Sva tri projekta u potpunosti su realizirana.

Škola je bila domaćin županijskog natjecanja iz fizike i LIK-a.

Tijekom cijele godine ostvarivana je suradnja sa institucijama relevantnim za rad škole (MZOS, AZOO, PU Varaždinska, Zavod za javno zdravstvo, Centar za socijalnu skrb, Gradski muzeji, Gradski bazeni...)

RAVNATELJICA:

Karmen Hans-Jalšovec, dipl. pedagog

